סנו אלגרה

סנו שרי נורוזי (בשוודית: Snoh Sheri Nowrozi; נולדה בשם שחרזאד פולאדי ב-13 בספטמבר 1987), הידועה בשם הבמה סנו אלגרה (Snoh Aalegra), היא זמרת ופזמונאית שוודית.

==ביוגרפיה==
אלגרה נולדה ב-13 בספטמבר 1987 באופסלה, שוודיה להורים פרסים.<ref name="teen-vogue"></ref><ref name="gal-dem"></ref> היא גדלה בעיר אנקופינג,<ref name="finest.se"></ref> לאחר שעברה לשם עם אמה בעקבות גירושי הוריה.<ref name="okayplayer"></ref><ref name="pb1"></ref> מאוחר יותר, עברו לסטוקהולם.<ref name="wwd1"></ref> היא החלה לכתוב מוזיקה בגיל 9.<ref name="tidal1"></ref> בשנת 2001, בגיל 13, חתמה אלגרה על הסכם פיתוח אמנים עם סוני מיוזיק שוודיה.<ref name="pb1" /> בסופו של דבר, עזבה את סוני שוודיה בלי שפרסמה מוזיקה לאורך כל העסקה.<ref name="highsnobiety"></ref><ref name="interviewmagazine"></ref><ref name="billboard"></ref>

ב-2009, אלגרה החלה את הקריירה המוזיקלית שלה והשתמשה בשם הבמה "שרי".<ref name="finest.se" /> ב-16 בפברואר 2009 הוציאה את סינגל הבכורה שלה, "Hit and Run". הסינגל הגיע בשיאו למקום ה-12 במצעד הסינגלים השוודי.<ref></ref> ב-4 בדצמבר 2009 הוציאה את הסינגל השני שלה, "U Got Me Good", שהגיע למקום השני במצעד הסינגלים השוודי.<ref></ref> באפריל 2010, תחת שם הבמה "שרי", הוציאה את אלבום האולפן First Sign, תחת חברת התקליטים יוניברסל מיוזיק שוודיה.<ref name="first-sign"></ref>

ביולי 2014, הופיעה לראשונה בשמה החדש, "סנו אלגרה", והשתתפה באלבום האולפן העשירי של קומון, Nobody's Smiling, בשיר "Hustle Harder".<ref></ref><ref name="variety1"></ref> באוקטובר 2014 הוציאה את סינגל הבכורה שלה תחת שם הבמה "סנו אלגרה", "Bad Things", בו השתתף קומון גם כן. בנובמבר 2014 הוציאה את מיני-אלבום הבכורה שלה, There Will Be Sunshine.

ב-8 באפריל 2016 הוציאה את המיני-אלבום Don't Explain.<ref name="wwd1" /><ref name="tidal1" /> ב-2017 יצאה לסיבוב ההופעות הראשון שלה באמריקה הצפונית, בתמיכה של הזמר דניאל סיזר.<ref name="billboard" /> ב-20 באוקטובר 2017 הוציאה את אלבום הבכורה שלה, Feels, בו משתתפים וינס סטייפלס, ויק מנסה, לוג'יק וטימבוקטו.<ref name="billboard" /> את הסינגל "Time" מתוך האלבום דגם דרייק בשירו "Do Not Disturb" מתוך המיקסטייפ More Life.<ref name="hb1"></ref> בסתיו 2018 יצאה לסיבוב הופעות באמריקה הצפונית לתמיכה באלבום.<ref></ref>

באוגוסט 2019 הוציאה אלגרה את אלבומה השני, Ugh, These Feels Again,<ref name="Guardian-Ugh-Review-2019"></ref> אותו החשיבה כהמשך לאלבומה הקודם Feels.<ref name="pf1"></ref> האלבום הגיע למקום השלישי במצעד המכירות של אלבומי ה-R&B, למקום השישי במצעד אלבומי ה-R&B,<ref name="bbrap"></ref> ולמקום ה-73 במצעד הבילבורד 200.<ref name="bb200"></ref> הסינגל "I Want You Around" הגיע למקום הראשון במצעד שירי ה-R&B למבוגרים.<ref name="bbrba"></ref>

ב-9 במרץ 2020 הוכרז כי אלגרה חתמה על חוזה הקלטות עם רוק ניישן ויוניברסל מיוזיק גרופ בשותפות עם הלייבל הנוכחי שלה, ארטיום רקורדס, והוציאה את הסינגל הראשון שלה תחת הלייבלים, "Dying 4 Your Love".<ref></ref> ביוני 2021 הכריזה על אלבומה השלישי, Temporary Highs in the Violet Skies ותאריך צאתו, 9 ביולי 2021.<ref></ref>

ב-2 באוגוסט 2023 הוציאה את הסינגל "Sweet Tea".<ref></ref>

==דיסקוגרפיה==
===אלבומי אולפן===
* 2010: First Sign 
* 2017: Feels
* 2019: Ugh, Those Feels Again
*2021: Temporary Highs in the Violet Skies

===מיני-אלבומים===
* 2014: There Will Be Sunshine
* 2016: Don't Explain

==קישורים חיצוניים==

* 

==הערות שוליים==

קטגוריה:זמרות שוודיות
קטגוריה:זמרות-יוצרות שוודיות
קטגוריה:אמניות אפיק רקורדס
קטגוריה:שוודיות שנולדו ב-1987
קטגוריה:שוודים שנולדו ב-1987